ZAPISNIK
sa 2. sjednice Vijeća Mjesnog odbora Matko Laginja održane 07.07.2021.

2. sjednica održava se u sjedištu Mjesnog odbora Matko Laginja,  Laginjina 11, s početkom u 18, 00 sati.
Sjednici su nazočni:
1. Ivana Ivušić-predsjednik
2. Ivan Špoljarić potpredsjednik
3. Petra Rodik-član
4. Ivan Balen-član
5. Tin Špirić-član.
DNEVNI RED:
1. Donošenje odluke o novoj regulaciji semafora ispred Petrove crkve.
2. Donošenje odluke o prenamjeni ulice M. Laginje u jednosmjernu od Bauerove do Vojnovićeve ulice.
3. Razno.

Dnevni red je jednoglasno prihvaćen.
Prelazi se  na verifikaciju zapisnika s prethodne sjednice.
Zapisnik s prethodne sjednice je jednoglasno verificiran.
AD 1
Predsjednica iznosi točku dnevnog reda s prijedlogom da se semafor na Vlaškoj ulici ispred Petrove crkve koji je prekratak i opasan za pješake, jer je zeleno svjetlo za prelazak vrlo ograničeno, nanovo regulira i prilagodi pješacima, odnosno da se produži trajanje zelenog svjetla za pješake.
Nakon rasprave, Vijeće jednoglasno donosi
					ZAKLJUČAK
da se semafor ispred Petrove crkve na Vlaškoj nanovo regulira i produži zeleno svjetlo na semaforu za pješake.
Predsjednica daje riječ gosp. Špiriću koji iznosi prisutnima da je ugao ulice Martićeve i Bauerove izrazito opasno, te predlaže nanovo regulaciju semafora i postavljanje zaštitne ograde za pješake koja je srušena u jednoj prometnoj nesreći. Smatra da je na tom uglu prebrza izmjena svjetala iz crvene u zelenu i da bi trebalo regulirati naizmjeničnu signalizaciju semafora.
Nakon prijedloga gosp. Špirića svi ostali prisutni se slažu s prijedlogom i usvajaju ga.
Nakon rasprave, Vijeće jednoglasno donosi 
      

ZAKLJUČAK
Da se semafor nanovo regulira tj. naizmjenična signalizacija semafora na uglu Martićeve i Bauerove i da se postavi zaštitna ograda za pješake.

AD 2
Predsjednica daje riječ gosp. Špoljariću koji iznosi prisutnima da je Laginjina ulica dvosmjerna i da u njoj nema dovoljno parkirnih mjesta i ističe da se u njoj svi parkiraju na lijevoj strani što je nepropisno parkiranje. Kada netko uđe iz susjedne ulice, automobili se ne mogu mimoići. Predlaže da se Laginjina ulica pretvori u jednosmjernu ulicu  u smjeru prema istoku i da se iscrtaju nova parkirna mjesta koja se mogu u tom slučaju odmaknuti, te bi se dobilo više parkirnih mjesta.
Prijedlog je jednoglasno prihvaćen.
Predsjednica daje riječ gosp. Špiriću koji predlaže da ulica Brešćenskog bude jednosmjerna u smjeru prema zapadu i da se i tamo ponovno iscrtaju nova parkirna mjesta.
Prijedlog je jednoglasno prihvaćen.
Vijeće jednoglasno donosi 
ZAKLJUČAK
Da se Laginjina ulica pretvori u jednosmjernu u smjeru prema istoku i da se u njoj iscrtaju nova parkirna mjesta, te da se ulica Brešćenskog pretvori u jednosmjernu prema zapadu i da se u njoj iscrtaju nova parkirna mjesta.
AD 3
Predsjednica iznosi prisutnima da su zatraženi podaci o djelovanju MO Matko Laginja iz prethodne 4 godine, a čega je najvažnije prikupiti  Plan komunalnih akcija, da bi se vidjelo što je realizirano i podatke o rasporedu korištenja prostora.
Prema podacima sa stranice zagreb.hr u tijeku su akcije: učvršćivanje klamerica- škola, zamjena prozora- vrtić Medveščak, uređenje dječjeg igrališta Laginjina-Vojnovićeva.
Iduća sjednica će se održati 20.8. 2021. kolovoza s početkom u 18,00 sati.
Potrebno je pregledati sve mailove i dogovoriti se o dežurstvu, te vidjeti da li se može dopuniti Plan komunalnih akcija.
Ivan Špoljarić će napraviti what's app grupu za članove Vijeća, Petra Rodik će za članove napraviti google drive doc radi lakše komunikacije.
Predsjednica daje riječ gđi Rodik koja iznosi prisutnima da je stupila u kontakt sa djelatnikom komunalnog gospodarstva koji bi se neslužbeno sastao sa nekoliko članova Vijeća, a prije sljedeće sjednice.
Budući da je dnevni red iscrpljen predsjednica zatvara sjednicu.
Molimo ured mjesne samouprave da postupi po zaključcima Vijeća i uputi nadležnima dopise na postupanje.

Zapisnik sačinila:	
Ivana Ivušić, v.r.	                                                                         

Predsjednica VMO M. Laginja

Ivana Ivušuć,v.r.

